《解连环 题师曾画石帚词册子 和清真韵》
清代·姚华

素豪曾托。湘冥情弄笔，古思绵藐。问画里、何许江南，尽烟送暝藐，黛舒春薄。

石帚重来，画能语、慰人离索。等残山剩水，甚处买园，理料花药。

予怀喻君未若。又波鲸舍鵩，清徵酸角。漫说词客凄凉，只天水无情，梦也荒却。

怨墨相思，怎寄语、灯前红萼。正春来、忆人念往，泪痕暗落。